CELEX: 62020TN0034
Language: et
Date: 2020-01-20 00:00:00
Title: kohtuasi T-34/20: 20. jaanuaril 2020 esitatud hagi – Datenlotsen Informationssysteme versus komisjon

9.3.2020   
            
            
               ET
            
            
               Euroopa Liidu Teataja
            
            
               C 77/58
            
         
      20. jaanuaril 2020 esitatud hagi – Datenlotsen Informationssysteme versus komisjon
      (kohtuasi T-34/20)
      (2020/C 77/79)
      Kohtumenetluse keel: saksa
      
         Pooled
      
      
         Hageja: Datenlotsen Informationssysteme GmbH (Hamburg, Saksamaa) (esindaja: advokaat T. Lübbig)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 20. septembri 2019. aasta otsus, mis käsitleb meedet SA.34402 – 2015/C (ex 2015/NN), mida Saksamaa on rakendanud äriühingu Hochschul-Informations-System GmbH suhtes (komisjoni dokument nr C(2019) 6836 final);
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaheksa väidet.
      
                  1.
               
               
                  ELTL artikli 107 lõike 1 rikkumine, kuna komisjon, kohaldades kohtupraktikaga vastuolus olevat hindamiskriteeriumi, et teha kindlaks Hochschul-Informations-System GmbH (edaspidi „HIS“) tegevuse majanduslik laad, ei võtnud arvesse „lahutamatuse kriteeriumi“ sisu ja „seotuse kriteeriumi“ iseseisvat tähendust.
               
            
                  2.
               
               
                  ELTL artikli 107 lõike 1 rikkumine, kuna HISi tegevus, mis oli seotud Saksamaa riiklike ülikoolidega, kvalifitseeriti mittemajanduslikuks.
               
            
                  3.
               
               
                  ELTL artikli 107 lõike 1 rikkumine HISi eri tegevusvaldkondade eristamata jätmisega.
               
            
                  4.
               
               
                  ELTL artikli 108 lõike 3 ja nõukogu määruse (EL) 2015/1589 (1) artikli 1 punkti b alapunkti v rikkumine otsetoetuse liigitamisega „olemasolevaks abiks“ turu olemasolu alusel 1976. aastal.
               
            
                  5.
               
               
                  ELTL artikli 296 lõike 2 rikkumine, kuna ei esitatud piisavaid põhjendusi määruse 2015/1589 artikli 1 punkti b alapunkti v kohaldamiseks olukordadele, mis ei ole seotud liberaliseerimisega.
               
            
                  6.
               
               
                  ELTL artikli 108 lõike 3 ja määruse 2015/1589 artikli 1 punkti b alapunkti v rikkumine otsetoetuse liigitamisega „olemasolevaks abiks“ meetmete olulise muutumise alusel.
               
            
                  7.
               
               
                  ELTL artikli 108 lõike 3 ja määruse 2015/1589 artikli 1 punkti b alapunkti v rikkumine otsetoetuse liigitamisega „abikavaks“, kuigi tegemist on aastakaupa antava üksikabiga.
               
            
                  8.
               
               
                  Euroopa Liidu põhiõiguste harta artikli 41 kohase „õiguse heale haldusele“ osaks oleva „õiguse menetluse mõistlikule kestusele“ rikkumine.
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).